

**GRINNFHIOSRÚCHÁN DO BHAILL FOIRNE AGUS OIBRITHE DEONACHA BOO**

Clár na nÁbhar

[Ginearálta 2](#_Toc84310123)

[Sainmhínithe 2](#_Toc84310124)

[Struchtúir an Grinnfhiosrúcháin – Pointí Teagmhála 2](#_Toc84310125)

[An Nós Imeachta Bailíochtaithe 3](#_Toc84310126)

[Iarratas ar Nochtadh Grinnfhiosrúcháin 3](#_Toc84310127)

[An Próiseas Iarratais - ríomh-ghrinnfhiosrúchán 4](#_Toc84310128)

[Próiseas Measúnaithe BOO 6](#_Toc84310129)

[Cosaint Sonraí 7](#_Toc84310130)

[AGUISÍN 1 – Soiléiriú ar ábhar na ndoiciméad nochta agus an próiseas achomhairc maidir le Faisnéis Shonraithe. 9](#_Toc84310131)

# Ginearálta

Ní mór grinnfhiosrúchán a dhéanamh ar gach duine atá á mheas lena fhostú ag Bord Oideachais agus Oiliúna Átha Cliath agus Dhún Laoghaire (ar a dtabharfar BOOÁCDL ina dhiaidh seo), lena n-áirítear fostaithe díreacha, oibrithe deonacha agus/nó daoine atá ar thaithí oibre, nó ag a Eagraíochtaí Cleamhnaithe. Caithfear an grinnfhiosrúchán sin a dhéanamh de réir Bheartas Grinnfhiosrúcháin BOOÁCDL, atá bunaithe ar na hAchtanna um an mBiúró Náisiúnta Grinnfhiosrúcháin (Leanaí agus Daoine Soghonta), 2012 go 2016.

Ní mór grinnfhiosrúchán a dhéanamh de réir an Achta thuas, agus i gcomhréir leis na nósanna imeachta a ordaíonn an Biúró Náisiúnta Grinnfhiosrúcháin, ar aon duine a dhéanann obair nó gníomhaíocht, a bhfuil sé ina pháirt riachtanach agus rialta di rochtain a bheith ag an duine sin ar leanaí nó daoine soghonta, nó go mbíonn sé/sí i dteagmháil le leanaí nó daoine soghonta mar chuid den obair nó gníomhaíocht sin.

# Sainmhínithe

Cén sainmhíniú a thugtar ar leanbh?

**Chun críocha ghrinnfhiosrúchán an Gharda Síochána**, is é an sainmhíniú a thugtar ar leanbh ná duine atá faoi bhun 18 mbliana d’aois.

Cén sainmhíniú a thugtar ar dhuine soghonta?

Ciallaíonn duine soghonta duine, seachas leanbh, a bhfuil neamhord meabhrach air nó uirthi, bíodh sé sin mar thoradh ar thinneas meabhrach nó néaltrú; atá faoi mhíchumas intleachtúil; a bhfuil lagú fisiceach air nó uirthi, cibé acu mar thoradh ar ghortú, breoiteacht nó aois; nó atá faoi mhíchumas coirp; atá de chineál nó de mhéid a chuireann srian ar chumas an duine é nó í féin a chosaint ar dhochar ó dhuine eile, nó a fhágann go dteastaíonn ón duine cúnamh le gnáthghníomhaíochtaí laethúla, lena n-áirítear éadaí a chur air nó uirthi féin, ithe, dul ag siúl, nó é nó í féin a ní nó a fholcadh.

# Struchtúir an Grinnfhiosrúcháin – Pointí Teagmhála

De réir an “Achta”, d’ainmnigh BOOÁCDL cúpla duine mar “Dhaoine Idirchaidrimh” (DI). Úsáidtear é seo anois in ionad ‘Duine Údaraithe’ mar a úsáideadh roimhe seo. Is é is cuspóir don Duine Idirchaidrimh go mbeadh líon teoranta daoine ag plé leis an bpróiseas grinnfhiosrúcháin agus go gcoinneofaí ionracas na n-oibríochtaí idir na heagraíochtaí agus an Biúró Grinnfhiosrúcháin. Ar an gcaoi sin laghdófar aon dúbailt nach gá agus cuirfear córas oibriúcháin níos simplí ar fáil chun an próiseas fadtéarmaach a bhainistiú.

Foráiltear leis an “Acht” freisin do “Úsáideoirí Cléirigh” (ÚC) a chur ar bun a bheidh sé d’aidhm acu cabhrú leis an bpróiseas grinnfhiosrúcháin a riar, tacú leis an Duine Idirchaidrimh, gníomhú mar phointe teagmhála agus aitheantas na n-iarratasóirí a bhailíochtú. Aithneoidh BOOÁCDL roinnt Úsáideoirí Cléirigh.

Ainmneoidh BOOÁCDL duine mar an Duine Ainmnithe i gColáistí / in Ionaid áirithe chomh maith. Is é is cuspóir don ról sin cuidiú leis an bpróiseas um aitheantas a bhailíochtú agus a chinntiú go gcoinnítear taifid chuí sa Choláiste / san Ionad ar son na heagraíochta. D’fhéadfadh níos mó ná Duine Ainmnithe amháin a bheith i ngach suíomh, mar shampla Príomhoide, Leas-Phríomhoide agus/nó baill foirne riaracháin.

Déanfaidh an Duine Idirchaidrimh, Úsáideoirí Cléirigh nó Duine Ainmnithe an cruthúnas aitheantais a bhailíochtú trí fhéachaint ar an mbunchóip, fótachóip a dhéanamh de agus an fhótachóip a shíniú lena dheimhniú go bhfaca siad an bhunchóip. Ansin déanfaidh an Príomhoide/Bainisteoir an fhoirm grinnfhiosrúcháin comhlánaithe mar aon le fótachóipeanna sínithe de chruthúnas aitheantais a sheoladh ar aghaidh chuig an Duine Idirchaidrimh.

Déanfar grinnfhiosrúchán ar bhaill foirne a earcaítear go díreach trí chóras e-recruit an Bhoird Oideachais agus Oiliúna, etbvacancies, mar chuid den phróiseas earcaíochta.

# An Nós Imeachta Bailíochtaithe

Is ceanglas de réir an “Achta” é aitheantas duine a bhailíochtú le haghaidh grinnfhiosrúcháin. Ionas go bhféadfaí an bailíochtú sin a dhéanamh, beidh ar an duine ar a ndéanfar an grinnfhiosrúchán na doiciméid seo a leanas a chur isteach lena bhfoirm ghrinnfhiosrúcháin;

* Pas nó Ceadúnas Tiomána (formáid nua an chárta creidmheasa) nó Cárta Seirbhísí Poiblí Éireannach

agus

* P.60 / P.45 / duillín pá (a bhfuil seoladh baile air) nó bille fóntais úrnua (ní ghlacfar le billí fóin phóca) nó ráiteas Bainc / Cumainn Chreidmheasa

De réir mar a mholann an Biúró Náisiúnta Grinnfhiosrúcháin, úsáidtear an córas aitheantais phearsanta 100 pointe, mura bhfuil duine ábalta aon cheann de na doiciméid thuas a sholáthar. I gcásanna mar sin, úsáidfidh an Duine Ainmnithe an seicliosta 100 pointe chun a chinntiú go gcuirtear doiciméid mhalartacha isteach lena gcomhlíonfar na 100 pointe **(Féach ar Chuid C, Doiciméad Uimh. 4).**

Maidir le hiontrálaithe nua a earcaítear trí chóras e-recruit an Bhoird Oideachais agus Oiliúna, etbvacancies, iarrfar na doiciméid thuas mar chuid den phróiseas earcaíochta. Cinnteoidh an Coláiste/Bainisteoir an Ionaid i gcás iontrálaithe nua nach n-earcaítear trí e-recruit an Bhoird Oideachais agus Oiliúna go gcuirfear in iúl dóibh nach mór an bailíochtú sin a sholáthar, in éineacht lena bhfoirm ghrinnfhiosrúcháin comhlánaithe, go pearsanta don Úsáideoir Cléirigh/Duine Idirchaidrimh is gaire.

# Iarratas ar Nochtadh Grinnfhiosrúcháin

Iontrálaithe nua

* Le haghaidh iontrálaithe nua, tá deimhniú an cheapacháin faoi réir ghrinnfhiosrúchán sásúil an Gharda Síochána, agus caithfear é sin a chomhlíonadh sula rachaidh siad i mbun a ndualgas.
* Le haghaidh iarratasóirí ar phost a earcaítear trí chóras e-recruit an Bhoird Oideachais agus Oiliúna, etbvacancies, ní iarrfar ach ar na daoine sin a thairgtear post dóibh tar éis agallaimh, lena n-áirítear daoine a mholtar le haghaidh painéil, Foirm Iarratais ar Ghrinnfhiosrúchán a chomhlánú a cheanglófar leis an ríomhphost ina gcuirfear in iúl don iarratasóir go bhfuil post á thairiscint ar bhonn sealadach chomh maith le sonraí maidir le haitheantas a bhailíochtú.
* Ní mór Clárú reatha leis an gComhairle Mhúinteoireachta a bheith ag iarratasóirí ar phoist teagaisc agus caithfidh siad cóip dá Nochtadh Grinnfhiosrúcháin a sholáthar mar chuid den phróiseas earcaíochta sula rachaidh siad i mbun a ndualgas.
* **Glacfar le Nochtadh Grinnfhiosrúcháin a eisíodh roimh an 29ú Aibreán 2016 ar bhonn eatramhach ar an gcoinníoll go ndéanfaidh an fostóir grinnfhiosrúchán eile ar an iarratasóir.**
* I gcás iarratasóirí ar gach post eile, tabharfaidh an duine a bheidh freagrach as a gceapachán an fhoirm ghrinnfhiosrúcháin chuí dóibh.

Baill Foirne Reatha

* Iarrfar ar bhaill foirne reatha dul faoi ghrinnfhiosrúchán i gcomhréir le beartas grinnfhiosrúcháin an Bhoird Oideachais agus Oiliúna.
* Déanfar grinnfhiosrúchán athuair ar bhaill foirne a ghlac páirt sa phróiseas grinnfhiosrúcháin mar chuid den phróiseas earcaíochta, nó mar chuid den ghrinnfhiosrúchán cúlghabhálach, i gcomhréir le himlitreacha ábhartha a eisíonn an Roinn Oideachais agus Scileanna.
* Maidir le ball foirne a fhostaítear mar mhúinteoir, i gcás go bhfuil clárú le Comhairle Mhúinteoireachta na hÉireann riachtanach mar chuid dá fhostaíocht, déanfar grinnfhiosrúchán air i gcomhréir le caighdeáin na Comhairle Múinteoireachta. I gcásanna mar sin éileofar ar na baill foirne sin doiciméid nochta cothrom le dáta a chur isteach de réir mar a éilíonn BOOÁCDL.
* **Beidh baill foirne teagaisc atá ag filleadh ó shos gairme dhá bhliain faoi réir ghrinnfhiosrúchán an Gharda Síochána de réir na n-imlitreacha ábhartha a d’eisigh an Roinn Oideachais agus Scileanna.**

Baineann an próiseas grinnfhiosrúcháin céanna le hiontrálaithe nua agus baill foirne reatha araon.

# An Próiseas Iarratais - ríomh-ghrinnfhiosrúchán

* I gcás iarratasóirí a earcaítear trí chóras e-recruit BOO, etbvacancies.ie, a léiríonn go bhfuil siad chun tairiscint poist shealadach a ghlacadh, ní mór dóibh cóip chrua sínithe den Fhoirm Ghrinnfhiosrúcháin comhlánaithe a sholáthar go pearsanta, lena n-áirítear cruthúnas aitheantais mar atá sonraithe thuas, do Roinn Acmhainní Daonna BOOÁCDL lena próiseáil ag an Duine Idirchaidrimh (tabhair do d’aire nach nglacfar le cóipeanna ná leaganacha scanta).
* Ní mór do na hiarratasóirí an chóip chrua shínithe den Fhoirm Ghrinnfhiosrúcháin a sheoladh ar ais, lena n-áirítear cruthúnas aitheantais mar atá sonraithe thuas, chuig an Úsáideoir Cléirigh is gaire nó chuig an Duine Ainmnithe ábhartha, a chuirfidh **túslitreacha an Choláiste/Ionaid ina gcuirfidh an duine sin seirbhísí ar fáil sa roinn “Do thag.” sa chúinne ar dheis ag barr na foirme, i bhformáid ghiorraithe (túslitreacha an ainm iomláin), mar aon le túslitreacha an Duine Ainmnithe agus tagairt na baisce (más infheidhme).** I gcás go ndéanann Duine Ainmnithe nótaireacht ar fhoirmeacha agus go ndéanann sé/sí iad a bhailiú, seolfar na foirmeacha sin ar aghaidh chuig Roinn Acmhainní Daonna BOOÁCDL lena bpróiseáil ag an Duine Idirchaidrimh. Beidh an fhaisnéis bhunúsach a bheidh ag teastáil don chóras ríomh-ghrinnfhiosrúcháin le fáil san fhoirm sin.
* Déanfaidh an tÚsáideoir Cléirigh / Duine Idirchaidrimh ábhartha na sonraí ar fhoirm na cóipe crua a bhailíochtú agus an fhaisnéis atá inti a údarú agus a ionchur sa chóras ríomh-ghrinnfhiosrúcháin ionas go n-eiseofar cuireadh chuig an iarratasóir.
* Gheobhaidh iarratasóirí nasc tríd an seoladh ríomhphoist a thug siad chun an próiseas grinnfhiosrúcháin a chomhlánú ar líne.
* Ní mór é sin a chomhlánú a luaithe is féidir mar tá an cuireadh am-íogair agus bíonn dáta éaga i gceist leis.
* Má theipeann ar bhall foirne ionchais an próiseas iarratais ar líne a chomhlánú laistigh de **10 lá oibre** ón dáta a seoladh an cuireadh chuige/chuici déanfar an tairiscint poist a tharraingt siar agus tairgfear don chéad iarrthóir eile ar an bpainéal a bhunaigh an Bord Roghnúcháin.
* Cuirtear doiciméad an nochta grinnfhiosrúcháin **(soiléiriú ar an ábhar in Aguisín 1)**, ar fáil don Duine Idirchaidrimh i bhformáid leictreonach tríd an gcóras.
* Déanfar doiciméid nochta a íoslódáil agus a shábháil go leictreonach chuig an bhfillteán pearsanra leictreonach.
* Déanfaidh BOOÁCDL measúnú ar an nochtadh i gcomhréir leis na treoirlínte faoi mheasúnú.
* Nuair a chuirfear an measúnú i gcrích seolfar cóip ar aghaidh chuig an duine go leictreonach tríd an seoladh ríomhphoist a soláthraíodh don Duine Idirchaidrimh mar aon le deimhniú ar an measúnú.
* Cuirfear toradh an mheasúnaithe in iúl do Bhainisteoirí ábhartha nuair is gá sin.

# Próiseas Measúnaithe BOO

* Cuirfear an t-eolas go léir arna nochtadh ag an mBiúró san áireamh agus measúnú á dhéanamh ar oiriúnacht an duine atá mar ábhar an nochta chun an obair nó gníomhaíochtaí ábhartha a chomhlíonadh.
* Ní ligfear d’iontrálaithe nua tús a chur lena bhfostaíocht go dtí go mbeidh an measúnú curtha i gcrích. Mura bhfaightear toradh sásúil ar an ngrinnfhiosrúchán déanfar an tairiscint fostaíochta shealadach a tharraingt siar láithreach.
* Má theipeann ar bhaill foirne reatha grinnfhiosrúchán sásúil a choinneáil ar bun beidh siad faoi réir nósanna imeachta smachta agus d’fhéadfaí a bhfostaíocht a fhoirceannadh fiú.
* Cinnfidh BOOÁCDL cibé an bhfuil grinnfhiosrúchán sásúil nó nach bhfuil agus beidh na cinntí críochnaitheach

Agus measúnú á dhéanamh ar ábhair doiciméid nochta maidir le Taifid Choiriúla agus/nó Faisnéis Shonraithe cuirfear an méid seo a leanas i bhfeidhm;

1. Gan Aon Chiontú ar Taifead

I gcás nach bhfuil aon chiontú ar taifead déanfar an tairiscint fostaíochta a dheimhniú (ar choinníoll gur comhlíonadh na coinníollacha eile go léir a bhaineann leis an tairiscint).

1. Taifead Coiriúil

Ciallaítear an méid a leanas le taifead coiriúil i ndáil le duine –

1. Taifead ar chiontuithe an duine, cibé an raibh siad laistigh den Stát nó lasmuigh de, maidir le cionta coiriúla ar bith, in éineacht le haon orduithe coimhdeacha nó iarmhartacha a rinneadh de bhun na gciontuithe sin, agus/nó
2. Taifead ar aon ionchúisithe atá ar feitheamh in aghaidh an duine sin, cé acu an raibh siad laistigh den Stát nó lasmuigh de, maidir le cion coiriúil ar bith.
3. *Cionta Mótarthráchta:*

Go ginearálta, fiú nuair a nochtar cionta mótarthráchta ní bheidh aon tionchar aige sin ar cheapachán chuig post agus/nó seirbhísí ach amháin sa chás go bhfuil an duine sin á mheas le haghaidh poist / seirbhíse dá mbeidh ceadúnas glan tiomána ag teastáil. Sna cásanna sin déanfar iad a eisiamh go huathoibríoch ó cheapachán chuig an bpost agus/nó ó na seirbhísí

1. *Mionchionta Oird Phoiblí:*

Na cionta seo a leanas faoin Acht um Cheartas Coiriúil (Ord Poiblí) 1994

:

* Alt 4 (Meisce),
* Alt 5 (Iompar mí-ordúil),
* Alt 6 (Iompraíocht bhagrach, mhaslach nó tharcaisneach),
* Alt 7 (Ábhar atá colúil a dháileadh nó a chur ar taispeáint),
* Alt 8 (Mainneachtain ordachán ó chomhalta den Gharda Síochána a chomhlíonadh),
* Alt 9 (Bac toiliúil).

Maidir le haon nochtadh ina bhfuil taifead coiriúil, i ndáil le Mionchionta Oird Phoiblí, cuirfidh an Bainisteoir atá i gCeannas ar Ghrinnfhiosrúchán agus Stiúrthóir Seirbhísí an nochtadh sin faoi chaibidil i ndáil leis an bpost / na seirbhísí ar chuir an duine sin isteach air/orthu. Déanfaidh na cinnteoirí an riosca féideartha a bhaineann leis an gcion a phlé agus d’fhéadfaidís cinneadh a dhéanamh buaileadh leis an duine atá i gceist chun faisnéis bhreise a iarraidh. Nuair a bheidh na cinnteoirí sásta go bhfuil an fhaisnéis ábhartha go léir acu, déanfaidh siad cinneadh faoi cibé an ndéanfar tairiscint fostaíocht a dheimhniú nó nach ndéanfar agus cuirfear an cinneadh sin in iúl (ar choinníoll gur comhlíonadh na coinníollacha eile go léir a bhaineann leis an tairiscint).

1. Faisnéis Shonraithe

I gcás faisnéis shonraithe i ndáil le duine atá mar ábhar iarratais ar nochtadh grinnfhiosrúchán, is é a bhíonn i gceist ná faisnéis a bhaineann le cinneadh nó líomhain go ndearna sé/sí díobháil do dhuine eile, a fuair an Biúró ó –

* An Garda Síochána de bhun imscrúdaithe ar chion nó de bhun aon fheidhme eile arna tabhairt don Gharda Síochána de réir achtaithe ar bith nó faoin dlí coiteann

Nó

* eagraíocht sceidealaithe de bhun Alt 19 den Acht

Maidir leis an duine agus atá de chineál a bheadh ina chúis imní réasúnach bona fide go bhféadfadh an duine sin –

1. díobháil a dhéanamh do leanbh nó duine soghonta,
2. a bheith ina chúis le díobháil a dhéanamh do leanbh nó duine soghonta,
3. leanbh nó duine soghonta a chur i mbaol,
4. iarracht a dhéanamh chun díobháil a dhéanamh do leanbh nó duine soghonta, nó
5. duine eile a spreagadh chun díobháil a dhéanamh do leanbh nó duine soghonta.

Ciallóidh nochtadh faisnéise sonraithe go n-eisiafar an duine go huathoibríoch ó cheapachán agus/nó sheirbhísí i bhfianaise an bhoinn ar a soláthraíonn an Biúró Náisiúnta Grinnfhiosrúcháin an fhaisnéis shonraithe sin agus go dtugtar ceart achomhairc don duine chun achomharc a dhéanamh le Príomh-Oifigeach an Bhiúró.

# Cosaint Sonraí

Ní dhéanfar aon fhaisnéis a fhaigheann BOOÁCDL maidir le grinnfhiosrúchán a úsáid ná a nochtadh chun críche ar bith seachas measúnú a dhéanamh ar oiriúnacht an duine don cheapachán agus / nó do na seirbhísí.

Coinneofar na taifid go léir i gcomhréir le Beartas Cosanta Sonraí agus Sceidil Coinneála Taifead BOOÁCDL. Maidir le (fostaithe díreacha, oibrithe deonacha agus/nó baill foirne ar thaithí oibre) coinneofar taifid a bhaineann le Grinnfhiosrúchán ar feadh na tréimhse fostaíochta / seirbhíse + 7 mbliana.

# AGUISÍN 1 – Soiléiriú ar ábhar na ndoiciméad nochta agus an próiseas achomhairc maidir le Faisnéis Shonraithe.

**Doiciméad Nochta Grinnfhiosrúcháin**

Áireofar an méid seo a leanas i ndoiciméad nochta grinnfhiosrúcháin i ndáil leis an duine atá mar ábhar an iarratais ar nochtadh grinnfhiosrúcháin –

* Sonraí na gníomhaíochta coiriúla (más ann di) a bhaineann leis an duine, agus ráiteas ar an bhfaisnéis shonraithe (más ann di) a bhaineann leis an duine a chinn Príomh-Oifigeach an Bhiúró gur cheart í a nochtadh de réir an “Achta”.

Nó

* Ráiteas ina luaitear nach bhfuil aon taifead coiriúil ná faisnéis shonraithe ann maidir leis an duine sin.

**Taifead Coiriúil**

Ciallaítear an méid a leanas le taifead coiriúil i ndáil le duine –

1. Taifead ar chiontuithe an duine, cibé an raibh siad laistigh den Stát nó lasmuigh de, maidir le cionta coiriúla ar bith, in éineacht le haon orduithe coimhdeacha nó iarmhartacha a rinneadh de bhun na gciontuithe sin, agus/nó
2. Taifead ar aon ionchúisithe atá ar feitheamh in aghaidh an duine sin, cé acu an raibh siad laistigh den Stát nó lasmuigh de, maidir le cion coiriúil ar bith.

**Faisnéis Shonraithe**

I gcás faisnéis shonraithe i ndáil le duine atá mar ábhar iarratais ar nochtadh grinnfhiosrúchán, is é a bhíonn i gceist ná faisnéis a bhaineann le cinneadh nó líomhain go ndearna sé/sí díobháil do dhuine eile, a fuair an Biúró ó –

* An Garda Síochána de bhun imscrúdaithe ar chion nó de bhun aon fheidhme eile arna tabhairt don Gharda Síochána de réir achtaithe ar bith nó faoin dlí coiteann

nó

* eagraíocht sceidealaithe de bhun Alt 19 den Acht

maidir leis an duine agus atá de chineál a bheadh ina chúis imní réasúnach bona fide go bhféadfadh an duine sin –

1. díobháil a dhéanamh do leanbh nó duine soghonta,
2. a bheith ina chúis le díobháil a dhéanamh do leanbh nó duine soghonta,
3. leanbh nó duine soghonta a chur i mbaol,
4. iarracht a dhéanamh chun díobháil a dhéanamh do leanbh nó duine soghonta, nó
5. duine eile a spreagadh chun díobháil a dhéanamh do leanbh nó duine soghonta.

**Measúnú a Dhéanamh ar Fhaisnéis Shonraithe**

Ní dhéanfar cinneadh chun faisnéis shonraithe a nochtadh ach amháin sa chás go gcreideann Príomh-Oifig an Bhiúró go bhfuil an fhaisnéis sin de chineál a bheadh ina chúis imní réasúnach bona fide go bhféadfadh an duine atá mar ábhar an ghrinnfhiosrúcháin díobháil a dhéanamh do leanbh nó duine soghonta nó iarracht a dhéanamh chun díobháil a dhéanamh do leanbh nó duine soghonta nó leanbh nó duine soghonta a chur i mbaol díobhála. Caithfidh Príomh-Oifigeach an Bhiúró a bheith sásta freisin go bhfuil an nochtadh riachtanach, comhréireach agus réasúnta sna cúinsí chun leanaí nó daoine soghonta a chosaint.

Cuirfidh Príomh-Oifigeach an Bhiúró in iúl don té atá mar ábhar an ghrinnfhiosrúcháin i scríbhinn go bhfuil sé beartaithe aige/aici faisnéis shonraithe a nochtadh ina leith agus tabharfaidh an Príomh-Oifigeach achoimre ar an bhfaisnéis shonraithe dó/di. Cuirfear in iúl don duine atá mar ábhar an ghrinnfhiosrúcháin freisin go bhféadfadh sé/sí aighneacht i scríbhinn a chur isteach maidir leis an bhfaisnéis shonraithe lena mbaineann.

Má tá duine míshásta le cinneadh Phríomh-Oifigeach an Bhiúró, féadfaidh sé/sí, tráth nach déanaí ná 14 lá tar éis an dáta ar seoladh fógra chuig an duine sin maidir leis an gcinneadh, achomharc a dhéanamh le hOifigeach Achomhairc in aghaidh an chinnidh.

D’fhéadfadh an tOifigeach Achomhairc an méid seo a leanas a dhéanamh agus achomharc á mheas aige/aici –

* Cinneadh Phríomh-Oifigeach an Bhiúró a dhearbhú, go hiomlán nó i bpáirt, nó
* Cinneadh Phríomh-Oifigeach an Bhiúró a chur i leataobh go hiomlán nó i bpáirt agus cinneadh eile a chur ina ionad de réir mar a mheasann an tOifigeach Achomhairc a bheith iomchuí.

Cuirfidh an tOifigeach Achomhairc a chinneadh/cinneadh i ndáil le hachomharc, agus na cúiseanna leis an gcinneadh sin, in iúl don achomharcóir agus do Phríomh-Oifigeach an Bhiúró i scríbhinn. Beidh páirtí le hachomharc ábalta achomharc a dhéanamh chuig an Ard-Chúirt ar phointe dlí agus beidh an t-achomharc sin críochnaitheach agus conclúideach.